Der skal flere studerende ind på medicinudadnnelsen ved Aalborg Universitet. Det mener Medicinerrådet, bestående af de nuværende studerende på uddannelsen. Der kommer nemlig til at mangle læger i Danamrk, og der er derfor tale om at udvide medicinuddannelsen. Mens medicinerrådene i Århus og København har sagt, at de allerede er pressede på kapaciteten, ser medicinerrådet i Aalborg intet problem i, at man her øger optaget fra 50 til 100 studerende om året. Måske endda øget til 150 per år fordelt på sommer- og vinteroptag. Medicinerrådet mener, at det øgede optag vil kunne dække det fremtidige behov for læger i Nordjylland, og at det netop vil kunne tiltrække og fastholde læger i regionen, hvis lægerne tager uddannelsen i Aalborg. Et øget optag på bachelordelen vil dog kræve, at den nuværende ordning, hvor studerende fra Århus har klinikophold i Aalborg, udfases.

Opsummering:
Medicinerrådet i Aalborg vil have dobbelt så mange studerende ind på uddannelsen.